KEX วิ่งแรง 5% ลุ้นไตรมาส 2 กำไรโตแกร่ง-ครึ่งปีหลังพุ่งต่อ รับอานิสงส์ “ล็อคดาวน์”
KEX วิ่งแรง 5% มาที่ 40 บ. ด้วยมูลค่าซื้อขาย 251.49 ลบ. ลุ้นไตรมาส 2/64 กำไรโตแกร่ง-ครึ่งปีหลังพุ่งต่อ รับผลดี “ล็อคดาวน์”-ธุรกิจ E-commerce หนุน
KEX วิ่งแรง 5% มาที่ 40 บ. ลุ้นไตรมาส 2/64 กำไรโตแกร่ง-ครึ่งปีหลังพุ่งต่อ รับผลดี “ล็อคดาวน์”-ธุรกิจ E-commerce หนุน
22 ก.ค. 2564

ผู้สื่อข่าวรายงานว่า ราคาหุ้น บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ล่าสุด ณ เวลา 11.25 น. อยู่ที่ 40 บาท บวก 1.75 บาท หรือ 4.58% สูงสุดที่ 40.50 บาท ต่ำสุดที่ 38.75 บาท ด้วยมูลค่าซื้อขาย 251.49 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ (22 ก.ค.) ประเมินราคาเป้าพื้นฐาน KEX ที่ 56 บาท โดยประเมินผลการดำเนินงานไตรมาส 2/2564 ดีขึ้นเมื่อเทียบจากไตรมาสก่อน และคาดกำไรจะเร่งตัวขึ้นในครึ่งปีหลังปี 2564 ตามปริมาณการขนส่งที่คาดว่าจะเพิ่มขึ้นจากมาตรการล็อคดาวน์ และเข้าสู่ช่วงไฮซีซั่น ทั้งนี้ประเมินการเติบโตของธุรกิจ E-commerce รวมถึงการขยายลงทุนของกลุ่มบริษัทฯ จะช่วยสนับสนุนการเติบโตของธุรกิจโลจิสติกส์ในอนาคต